થોડાંક વર્ષ પહેલાં તો આ અતિ મૂલ્યવાન એલિસપુલ અમદાવાદ મ્યુનિસિપલ કોર્પોરેશને ભંગારમાં વેચવા કાઢેલો. પણ એની વેળાસર જાણ થતાં આ નગર અમદાવાદની સંવેદનશીલ પ્રજાએ કોર્પોરેશનનો ઊધડો લેતાં તેને પૂછ્યું હતું કે તમારી આર્થિક હાલત એટલી બધી નબળી થઈ ગઈ છે એટલા બધા ખરાબ દિવસો આવી ગયા છે કે આ પુલને ભંગારના ભાવે વેચવા કાઢો છો?- આપણા અશક્ત દાદા ખપના ન હોવાથી તેમને વેચવા કાઢીશું? ભંગારિયાને આપી દઇશું? જરા તો શરમાવ! શરમાઈ. કોર્પોરેશન જરા નહીં, વધારે શરમાઈ. દાદાને વેચવાનો વિચાર માંડી વાળ્યો. આજે એલિસદાદા, વિવેકાનંદ પુલ નીચે, એની નિશ્રામાં ટૂંટિયું વાળીને સૂતા છે.